Paġna Dawn it-testi huma disponibbli fuq: Lingwa tal-kawża: il-Ġermaniż B'digriet tal-24 ta' Jannar 2018, il-Qorti tal-Ġustizzja tal-Unjoni Ewropea (L-Għaxar Awla) ċaħdet l-appell u ordnat lill-appellanti tbati l-ispejjeż tagħha stess. Lingwa tal-kawża: il-Ġermaniż B'digriet tas-16 ta' Jannar 2018, il-Qorti tal-Ġustizzja tal-Unjoni Ewropea (L-Għaxar Awla) ċaħdet l-appell u kkundannat lill-appellanti tbati l-ispejjeż rispettivi tagħha. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali tal-Unjoni Ewropea tas-7 ta' Settembru 2017 fil-Kawża T-374/15; tirrinvija l-kawża quddiem il-Qorti Ġenerali tal-Unjoni Ewropea. Il-ħames aggravju jallega ksur tat-tieni paragrafu tal-Artikolu 75 tar-Regolament dwar it-trade mark tal-Unjoni Ewropea, sa fejn il-Qorti Ġenerali ċaħdet l-argument li kien hemm ksur tad-dritt tas-smigħ għall-unika raġuni li d-dokumenti li kienu ġew ippreżentati tard fil-proċedimenti quddiem l-EUIPO ma kinux ittieħdu inkunsiderazzjoni fl-evalwazzjoni magħmula mill-Bord tal-Appell u li d-deċiżjoni kkontestata ma kinitx ibbażata fuq dawk id-dokumenti, anki jekk mill-proċess jirriżulta b'mod ċar li l-Bord tal-Appell ikkopja d-deċiżjoni tiegħu kelma b'kelma minn dawk il-provi u f'ebda mument ma kkonċeda lill-appellanti l-opportunità li tesprimi ruħha fuq dawk il-provi. Is-sitt aggravju jallega ksur tal-Artikolu 76(2) tar-Regolament dwar it-trade mark tal-Unjoni Ewropea, sa fejn id-deċiżjoni kkontestata hija bbażata fuq provi li, fl-ewwel istanza quddiem l-EUIPO, tressqu tard, bir-riżultat li l-Bord tal-Appell, f'kull każ, kellu jqis ukoll lil dawk il-provi bħala ppreżentati tard. Il-Qorti Ġenerali, fis-sentenza appellata, ikkonkludiet b'mod żbaljat f'dan ir-rigward li dawk il-provi ma kinux ittieħdu inkunsiderazzjoni mill-Bord tal-Appell u li dawn ma kellhomx effett konklużiv fuq id-deċiżjoni kkontestata. Lingwa tal-kawża: il-Ġermaniż L-appellanti titlob li l-Qorti tal-Ġustizzja jogħġobha: tannulla s-sentenza tal-Qorti Ġenerali tal-Unjoni Ewropea (Il-Ħames Awla) tat-12 ta' Settembru 2017 fil-Kawża T-671/14. tannulla, skont ir-raba' paragrafu tal-Artikolu 263 TFUE, id-deċiżjoni tal-Kummissjoni tad-9 ta' Lulju 2014 fil-Każ SA.32009 (2011/C), li hija kkontestata fir-rikors, sa fejn tiddikjara inkompatibbli mas-suq intern is-somma ta' EUR 28 257 273, li tikkorrispondi mal-parti mill-għajnuna ta' EUR 45 257 273 mitluba li teċċedi EUR 17-il miljun, jekk u sa fejn il-Qorti tal-Ġustizzja tikkunsidra li ma hijiex fil-pożizzjoni li tagħti deċiżjoni finali, sussidjarjament tibgħat lura l-kawża quddiem il-Qorti Ġenerali tal-Unjoni Ewropea. sussidjarjament, skont ir-raba' paragrafu tal-Artikolu 263 TFUE, tannulla d-deċiżjoni tal-Kummissjoni tad-9 ta' Lulju 2014 fil-Każ SA.32009 (2011/C), li hija kkontestata fir-rikors, sa fejn tipprojbixxi u tiddikjara inkompatibbli mas-suq intern taħt l-Artikolu 6(2) tar-Regolament għal Eżenzjoni Ġenerali Sħiħa, fil-verżjoni tas-6 ta' Awwissu 2008, l-għoti ta' kwalunkwe għajnuna eżentata mill-obbligu ta' notifika għall-proġetti ta' investiment tal-appellanti, sa fejn dik l-għajnuna taqbeż l-ammont ta' EUR 17-il miljun. tikkundanna lill-appellati għall-ispejjeż tal-proċeduri skont l-Artikoli 138(1) u 184(1) u (2) tar-Regoli tal-Proċedura tal-Qorti tal-Ġustizzja. L-appellanti tqajjem l-aggravji li ġejjin: Is-sentenza tikser l-Artikolu 107(3) TFUE, peress li l-Qorti Ġenerali, f'evalwazzjoni li ma kinitx tinkludi żbalji ta' liġi, kienet ikollha tasal għall-konklużjoni li n-nuqqas li jsir eżami separat dwar jekk u sa fejn l-għoti tal-għajnuna kienx ikollu l-effett li joħloq distorsjoni tal-kompetizzjoni kien jikkostitwixxi ksur tal-Artikolu 107(3)(ċ) TFUE. Is-sentenza appellata tonqos milli tirrikonoxxi li l-appellata ma setgħetx tillimita l-eżami tagħha sabiex sempliċement tevalwa l-ispejjeż supplimentari stmati minn qabel tal-proġett f'sit żvantaġġat u "tippreżumi" distorsjoni tal-kompetizzjoni għal kwalunkwe għajnuna li taqbeż dak il-limitu, filwaqt li kompletament ma tiħux inkunsiderazzjoni l-pożizzjoni fis-suq konkreta tal-appellanti. Is-sentenza tikser l-Artikolu 288 TFUE kif ukoll l-Artikoli 3 u 13(1) tar- Regolament għal Eżenzjoni Ġenerali Sħiħa (REĠS 2008), peress li l-Qorti Ġenerali, f'evalwazzjoni li ma kinitx tinkludi żbalji ta' liġi, ma kinitx tagħti lill-appellata kompetenza addizzjonali għall-eżami tal-għajnuna u lanqas ma kienet tirrikonoxxi d-dikjarazzjoni ta' inkompatibbiltà tagħha permezz ta' deċiżjoni, sa fejn din l-għajnuna, sal-limitu minimu taħt l-Artikolu 6(2) REĠS 2008, kienet diġà ġiet iddikjarata materjalment kompatibbli mas-suq intern abbażi tad-dritt sekondarju tal-Unjoni Ewropea ta' livell ogħla. Minbarra dan, bħala konsegwenza tas-sentenza appellata, il-projbizzjoni dwar ir-riċezzjoni ta' għajnuna għal iktar minn EUR 17-il miljun, sal-limitu minimu tar-REĠS 2008, tiddiskrimina kontra l-appellanti fil-konfront tal-kompetituri tagħha. Dan iseħħ peress li kien ikun possibbli għal kwalunkwe kompetitur – anki dominanti – f'sitwazzjoni paragunabbli li jirċievi għajnuna, sal-limitu minimu, għal investiment li bħala livell ikun paragunabbli, taħt l-InvZulG (il-Liġi dwar l-Ġħajnuna għall-Investimenti) Ġermaniża. Lingwa tal-kawża: l-Olandiż Lingwa tal-kawża: l-Olandiż Lingwa tal-kawża: l-Ingliż L-appellanti jitlobu li l-Qorti tal-Ġustizzja jogħġobha: tannulla, fl-intier tagħha jew parzjalment, is-sentenza appellata sa fejn ċaħdet ir-rikors ippreżentat mill-appellanti fil-Kawża T-138/15 u, konsegwentement: tannulla d-deċiżjoni kontenzjuża, fl-intier tagħha jew parzjalment; u/jew alternattivament, tannulla fl-intier tagħha jew parzjalment is-sentenza appellata sa fejn ċaħdet ir-rikors ippreżentat mill-appellanti fil-Kawża T-138/15 u tibgħat il-kawża lura lill-Qorti Ġenerali sabiex tiddeċiedi dwar il-mertu fid-dawl tal-gwida li l-Qorti tal-Ġustizzja ser tipprovdilha; tikkundanna lill-Kummissjoni tbati l-ispejjeż tal-ewwel istanza u tal-appell. L-appellanti jsostnu li l-Qorti Ġenerali wettqet żball ta' liġi, evalwat il-fatti rilevanti b'mod żbaljat u naqset milli tagħti motivazzjoni xierqa u konsistenti billi qieset u ddeċidiet li l-motiv uniku tal-appellanti għandu jiġi miċħud u għalhekk ir-rikors miċħud fl-intier tiegħu peress li l-Kummissjoni kellha d-dritt tistabbilixxi li l-attivitajiet imwettqa minn TenderNed ma kinux ekonomiċi min-natura tagħhom u li l-miżura inkwistjoni f'din il-kawża ma kinitx tinvolvi għajnuna mill-Istat skont l-Artikolu 107(1) TFUE. L-appellanti jsostnu li n-natura ekonomika jew mhux ekonomika tal-attivitajiet ta' TenderNed, speċjalment il-modulu ta' preżentazzjoni ta' offerta tagħha, ma tistax titqies bħala aspetti ta' attività unika u li l-modulu ta' preżentazzjoni ta' offerta ta' TenderNet għandu jitqies bħala ekonomiku min-natura tiegħu u li huwa separat mill-awtoritajiet pubbliċi. L-appellanti jsostnu li l-Qorti Ġenerali naqset milli tikkonforma ruħha mal-ġurisprudenza tal-Qorti tal-Ġustizzja rigward it-test dwar jekk attività hijiex min-natura tagħha ekonomika jew mhux ekonomika. Lingwa tal-kawża: il-Ġermaniż Lingwa tal-kawża: il-Portugiż Lingwa tal-kawża: il-Litwan Il-qafas leġiżlattiv għall-provvista ta' servizzi ta' interess ġenerali fis-settur tal-elettriku ("SIĠ") u l-finanzjament tagħhom (kumpens) (iktar 'il quddiem l-"iskema SIĠ") — stabbilit fil-Liġi Litwana dwar l-Elettriku, fil-Liġi Litwana dwar l-Enerġija minn Sorsi Rinnovabbli, fil-Liġi Litwana dwar l-Integrazzjoni tas-Sistema tal-Elettriku fis-Sistemi tal-Elettriku Ewropej, fil-Liġi Litwana li timplementa l-Liġi li temenda u tissupplimenta l-Artikoli 2, 11, 13, 14, 16, 20 u 21 tal-Liġi dwar l-Enerġija minn Sorsi Rinnovabbli u fil-miżuri legali li jimplementaw dawn il-liġijiet, inkluża l-Proċedura għall-Provvista ta' Servizzi ta' Interess Ġenerali fis-Settur tal-Elettriku, approvata permezz tar-Riżoluzzjoni Nru 916 tal-Gvern tar-Repubblika tal-Litwanja tat-18 ta' Lulju 2012, il-Proċedura għall-Amministrazzjoni ta' Flus għal Servizzi ta' Interess Ġenerali fis-Settur tal-Elettriku, approvata permezz tar-Riżoluzzjoni Nru 1157 tal-Gvern tar-Repubblika tal-Litwanja tad-19 ta' Settembru 2012, u oħrajn — kif fis-seħħ fl-2014, jew parti minnu, għandu jitqies li huwa għajnuna mill-Istat (skema ta' għajnuna mill-Istat) għall-iskopijiet tal-Artikolu 107(1) tat-Trattat dwar il-Funzjonament tal-Unjoni Ewropea, inklużi d-domandi segwenti: f'ċirkustanzi bħal dawk ta' dan il-każ, l-Artikolu 107(1) TFUE għandu jiġi interpretat fis-sens li l-flus SIĠ għandhom, jew ma għandhomx, jitqiesu li huma riżorsi tal-Istat? l-Artikolu 107(1) TFUE għandu jiġi interpretat fis-sens li, f'ċirkustanzi bħal dawk ta' dan il-każ, is-segwenti sostenn għandu, jew ma għandux, jitqies li huwa selettiv u/jew li jista' jaffettwa l-kummerċ bejn l-Istati Membri: sostenn mogħti lil impriża li timplementa proġett ta' importanza strateġika, bħal "NordBalt"; sostenn mogħti lil impriżi fdati bl-inkarigu li jiżguraw is-sigurtà tal-provvista tal-elettriku għal perijodu partikolari; sostenn sabiex jikkumpensa t-telf li jirrifletti l-kundizzjonijiet tas-suq u li huwa fil-fatt sostnut minn persuni, bħall-iżviluppaturi ta' impjanti fotovoltajċi solari li huma involuti fil-kwistjoni, minħabba r-rifjut tal-Istat li jwettaq impenji meħuda (minħabba tibdil regolatorju nazzjonali); sostenn mogħti lil impriżi (operaturi ta' netwerk) bl-għan li jiġi kkumpensat telf fil-fatt sostnut fit-twettiq tal-obbligu li jixtru l-elettriku bi prezz fiss mingħand produtturi tal-elettriku li jipprovdu SIĠ u li jibbilanċjaw l-elettriku? l-Artikolu 107(1) TFUE, applikat flimkien mal-Artikolu 106(2) TFUE, għandu jiġi interpretat fis-sens li, f'ċirkustanzi bħal dawk ta' dan il-każ, l-iskema SIĠ inkwistjoni (jew parti minnha) għandha, jew ma għandhiex, titqies li tissodisfa l-kriterji stipulati fil-punti 88 sa 93 tas-sentenza tal-Qorti tal-Ġustizzja tal-Unjoni Ewropea tal-24 ta' Lulju 2003 f'Altmark Trans u Regierungspräsidium Magdeburg (C-280/00)? l-Artikolu 107(1) TFUE għandu jiġi interpretat fis-sens li, f'ċirkustanzi bħal dawk ta' dan il-każ, l-iskema SIĠ (jew parti minnha) għandha, jew ma għandhiex, titqies li toħloq jew thedded li toħloq distorsjoni tal-kompetizzjoni? Lingwa tal-kawża: il-Bulgaru Ikkunsidrati flimkien, id-dispożizzjonijiet msemmija, jiġifieri l-Artikolu 65(3) TFUE u l-Artikolu 9(1) tar-Regolament Nru 1889/2005 tal-Parlament Ewroepw u tal-Kunsill tas-26 ta' Ottubru 2005 dwar kontrolli ta' flus kontanti deħlin fil-Komunità jew ħerġin mill-Komunità, l-Artikolu 3 tal-istess regolament, kif ukoll l-Artikolu 49(3) tal-Karta tad-Drittijiet Fundamentali, għandhom jiġu interpretati fis-sens li jipprekludu dispożizzjoni tad-dritt nazzjonali, b'mod partikolari l-Artikolu 251(2) tal-Kodiċi Kriminali tar-Repubblika tal-Bulgarija, li, minbarra l-pieni prinċipali previsti fir-rigward ta' ksur tal-obbligu ta' dikjarazzjoni fis-sens tal-Artikolu 3 tar-Regolament Nru 1889/2005, tipprevedi wkoll il-konfiska mill-Istat tal-flus kollha li ma jkunux ġew iddikjarati, irrispettivament mill-oriġini u mill-użu intenzjonat tagħhom? L-Artikolu 17(1) tal-Karta tad-Drittijiet Fundamentali għandu jiġi interpretat fis-sens li d-dispożizzjoni tad-dritt nazzjonali prevista fl-Artikolu 251(2) tal-Kodiċi Kriminali tar-Repubblika tal-Bulgarija, bħala miżura li tinvolvi konfiska u li tissanzjona s-sempliċi nuqqas tal-obbligu ta' dikjarazzjoni, ma tiżgurax bilanċ korrett bejn l-interess pubbliku u r-rekwiżit li jiġi protett id-dritt għall-proprjetà kif stabbilit fl-Artikolu 17 tal-Karta tad-Drittijiet Fundamentali? Lingwa tal-kawża: il-Bulgaru Lingwa tal-kawża: il-Bulgaru Fil-każ li d-Direttiva ma teskludix tali leġiżlazzjoni f'dan il-każ, jista' jingħad li hemm kuntratt fis-sens tal-Artikolu 5 ta' din id-direttiva? Fin-negattiv, x'jista' jingħad li hemm? Irrispettivament minn jekk hemmx kuntratt jew le, l-imsemmija direttiva hija applikabbli fil-każ ineżami? Jekk id-Direttiva hija applikabbli, il-leġiżlazzjoni nazzjonali tmur kontra l-Artikolu 5(1)(f), flimkien mal-Artikolu 5(2), li jirregolaw il-prinċipju legali dwar il-possibbiltà li r-relazzjoni legali tiġi tterminata? B'hekk, jekk ikun hemm kuntratt, dan għandu jkun konkluż f'forma partikolari, u x'għandu jkun il-kontenut tal-informazzjoni li għandha tingħata lill-konsumatur (li għandu jitqies li huwa l-proprjetarju individwali ta' residenza u mhux kondominju)? Il-fatt li tkun nieqsa informazzjoni, li ma tkunx ġiet ippreżentata fil-ħin u b'mod aċċessibbli, jipprekludi l-ħolqien ta' relazzjoni legali? Hija meħtieġa applikazzjoni espliċita li tesprimi x-xewqa formali min-naħa tal-konsumatur li jkun parti f'tali relazzjoni legali? Jekk ikun konkluż kuntratt, informali jew formali, it-tisħin tal-partijiet komuni tal-bini (b'mod partikolari t-trombi tat-taraġ), jagħmel parti mill-ftehim u l-konsumatur ikun meqjus li ordna dan is-servizz fis-sehem tiegħu jekk ma jkunx hemm applikazzjoni espliċita għal dan min-naħa tiegħu jew saħansitra mill-kondominju kollu (pereżempju meta r-radjaturi jkunu tneħħew, li hija l-ipoteżi l-iktar komuni, u l-esperti ma jkunux indikaw il-konnessjonijiet għat-tisħin fil-partijiet komuni tal-bini)? F'dan il-kuntest, sabiex jitqies jekk il-proprjetarju huwiex il-konsumatur li applika għat-tisħin tal-partijiet komuni tal-bini, huwa rilevanti (u jagħmel differenza) jekk dan ikunx waqqaf it-tisħin fl-appartament individwali tiegħu? Lingwa tal-kawża: l-Ingliż L-appellant jitlob li l-Qorti tal-Ġustizzja jogħġobha tannulla s-sentenza tal-Qorti Ġenerali (Is-Sitt Awla) tat-8 ta' Novembru 2017 fil-Każ T-245/15. L-appellant jitlob li l-Qorti tal-Ġustizzja jogħġobha tilqa' t-talbet ippreżentati fil-proċedura quddiem il-Qorti Ġenerali jiġifieri: sa fejn dawn il-miżuri jikkonċernaw lill-appellant; u tordna lill-Kunsill tal-Unjoni Ewropea jħallas l-ispejjeż tal-appell u t-talba għal annullament fin-nota ta' adattament. Insostenn tal-appell tiegħu, l-appellant jippreżenta tliet aggravji. Lingwa tal-kawża: l-Isvediż L-Artikolu 7(1)(e)(iii) tar-Regolament Nru 207/2009, fil-verżjoni applikabbli tiegħu, għandu jiġi interpretat fis-sens li l-kamp ta' applikazzjoni tiegħu jkopri sinjal li jikkonsisti fir-riproduzzjoni bidimensjonali ta' prodott bidimensjonali, pereżempju tessut użat għat-tagħmir li jkun iddekorat bis-sinjal inkwistjoni f'din il-kawża? F'każ li r-risposta għat-tieni domanda tkun fl-affermattiv, liema huma l-kriterji ta' interpretazzjoni tal-espressjoni "sinjali li jikkonsistu esklużivament [fil-]forma, jew xi karatteristika oħra, li tagħti valur sostanzjali lill-oġġetti" tal-Artikolu 7(1)(e)(iii) tar-Regolament Nru 207/2009 fil-każ fejn ir-reġistrazzjoni tirrigwarda diversi klassijiet ta' prodotti, diversi prodotti u li s-sinjal jista' jiġi mwaħħal b'modi differenti fuq dawn il-prodotti? L-evalwazzjoni għandha tkun ibbażata fuq kriterji iktar oġġettivi u ġenerali, pereżempju, billi tibda mill-premessa tad-dehra tat-trade mark u l-mod li bih tista' tkopri prodotti differenti, jiġifieri mingħajr ma jittieħed inkunsiderazzjoni l-mod li bih il-proprjetarju tagħha effettivament iwaħħal is-sinjal fuq prodotti differenti? Lingwa tal-kawża: il-Grieg Il-Kummissjoni titlob lill-Qorti tal-Ġustizzja jogħġobha: tikkundanna lir-Repubblika Ellenika tħallas pagamenti ta' penalità ta' EUR 31 416 kuljum, b'effett mid-data tal-għoti tas-sentenza tal-Qorti tal-Ġustizzja, tordna lir-Repubblika Ellenika tbati l-ispejjeż. Skont l-Artikolu 15 tad-Direttiva li tistabbilixxi qafas għall-ippjanar tal-ispazju marittimu, l-Istati Membri għandhom jittrasponu d-Direttiva fid-dritt nazzjonali sat-18 ta' Settembru 2016 u jinformaw lill-Kummissjoni debitament. Madankollu, il-Kummissjoni ma rċeviet ebda risposta, la għall-ittra ta' intimazzjoni tagħha u lanqas għall-opinjoni motivata li hija bagħtet lir-Repubblika Ellenika u konsegwentement, tfittex rikonoxximent tal-konstatazzjoni ta' ksur minħabba nuqqas li tiġi trasposta direttiva vinkolanti skont l-Artikolu 258 TFUE. Lingwa tal-kawża: it-Taljan Ir-rikorrenti titlob li l-Qorti tal-Ġustizzja jogħġobha: tannulla d-deċiżjoni adottata fil-marġni tal-laqgħa tal-20 ta' Novembru 2017 – 14559/17, tal-Kunsill tal-Unjoni Ewropea fil-formazzjoni "Affarijiet Ġenerali", ippubblikata permezz ta' stqarrija għall-istampa li ma tinkludix ir-rendikont [Outcome of the Council meeting (3579th Council meeting)], fil-parti fejn ġie stabbilit li s-sede l-ġdida tal-Aġenzija Ewropea għall-Mediċini tiġi stabbilita f'Amsterdam u, konsegwentement, tistabbilixxi l-attribuzzjoni tas-sede lill-belt ta' Milano. Il-Gvern Taljan ikkontesta quddiem il-Qorti tal-Ġustizzja tal-Unjoni Ewropea d-deċiżjoni, adottata fil-marġni tal-laqgħa tal-20 ta' Novembru 2017 – 14559/17, tal-Kunsill tal-Unjoni Ewropea fil-formazzjoni "Affarijiet Ġenerali", ippubblikata permezz ta' stqarrija għall-istampa li ma tinkludix ir-rendikont [Outcome of the Council meeting (3579th Council meeting)], fil-parti fejn ġie stabbilit li s-sede l-ġdida tal-Aġenzija Ewropea għall-Mediċini tiġi stabbilita f'Amsterdam. Insostenn tar-rikors, il-Gvern Taljan jinvoka motiv uniku ibbażat fuq użu ħażin ta' poter minħabba nuqqas ta' investigazzjoni u żnaturament tal-fatti, ikkawżat min-nuqqas ta' qbil bejn is-sitwazzjoni effettiva tas-sede ta' Amsterdam u l-informazzjoni pprovduta fil-kuntest tal-offerta. Lingwa tal-kawża: il-Franċiż Talba bbażata fuq l-Artikolu 263 TFUE u intiża għall-annullament tal-Artikoli 3 sa 6 tad-Deċiżjoni tal-Kummissjoni C(2014) 6849 finali tal-1 ta' Ottubru 2014, dwar il-miżuri SA. 14093 (C76/2002) implementati mill-Belġju favur BSCA u Ryanair. Ir-rikors huwa miċħud. Il-Kummissjoni Ewropea għandha tbati l-ispejjeż tagħha u nofs l-ispejjeż sostnuti minn Brussels South Charleroi Airport (BSCA). Lingwa tal-kawża: l-Ingliż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tal-5 ta' Marzu 2015, Gyarmathy vs FRA (F-97/13, EU:F:2015:7), u intiż għall-annullament ta' din is-sentenza. L-appell huwa miċħud. Valéria Anna Gyarmathy hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tas-27 ta' Novembru 2015 (Każ R 2342/2014-5), dwar proċedimenti għal dikjarazzjoni ta' invalidità bejn SK Chemicals u Novartis. Ir-rikors huwa miċħud. Novartis AG hija kkundannata għall-ispejjeż. Lingwa tal-kawża: it-Taljan Talba bbażata fuq l-Artikolu 263 TFUE u ntiża għall-annullament tad-Deċiżjoni tal-Kummissjoni C(2015)9413, tas-17 ta' Diċembru 2015, dwar it-tnaqqis tal-kontribuzzjoni tal-Fond Soċjali Ewropew (FSE) għall-programm operattiv għar-Reġjun ta' Sicilia, li jagħmel parti mill-qafas Komunitarju ta' appoġġ għall-interventi strutturali fir-reġjuni Taljani li huma kkonċernati mill-Objettiv Nru 1 (CCI 1999IT 161PO011). Ir-rikors huwa miċħud. Ir-Repubblika Taljana hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-11 ta' Jannar 2016 (Każ R 2953/2014-5) dwar proċedimenti ta' oppożizzjoni bejn Slazengers u Arctic Cat. Ir-rikors huwa miċħud. Arctic Cat, Inc. hija kkundannata, kemm għall-ispejjeż tagħha kif ukoll għal dawk tal-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: it-Taljan Ir-rikors huwa miċħud. Lingwa tal-kawża: il-Ġermaniż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-10 ta' Mejju 2016 (Każ R 2943/2014-5), dwar proċedimenti ta' oppożizzjoni bejn CBM u G. Brunner. Ir-rikors huwa miċħud. Gerd Brunner huwa kkundannat għall-ispejjeż. Lingwa tal-kawża: l-Ispanjol Talba bbażata fuq l-Artikolu 270 TFUE u intiża, b'mod partikolari, għall-annullament tad-deċiżjoni tal-Kumitat tal-għażla, ikkomunikata permezz tal-ittra elettronika tal-kap tal-unità tar-riżorsi umani tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni, tal-4 ta' Ġunju 2015, li ma jitniżżilx l-isem tar-rikorrent fil-listi ta' riżerva tal-proċedura tal-għażla F4E/CA/ST/FGIV/2015/001, għall-annullament tal-imsemmija listi ta' riżerva u għall-annullament tad-deċiżjonijiet li jiġu rreklutati l-kandidati b'suċċess li jidhru f'dawn il-listi. Id-deċiżjoni tal-kumitat tal-għażla, ikkomunikata permezz ta' ittra elettronika mill-kap tal-unità tar-riżorsi umani tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni, tal-4 ta' Ġunju 2015, li ma jitniżżilx l-isem ta' Yosu Galocha fuq il-listi ta' riżerva tal-proċedura tal-għażla F4E/CA/ST/FGIV/2015/001 hija annullata. Il-listi ta' riżerva tal-proċedura tal-għażla F4E/CA/ST/FGIV/2015/001 huma annullati. Id-deċiżjonijiet tal-Impriża Konġunta Ewropea għall-ITER u l-Iżvilupp tal-Enerġija mill-Fużjoni li jiġu rreklutati l-kandidati b'suċċess li jidhru fuq il-listi ta' riżerva tal-proċedura tal-għażla F4E/CA/ST/FGIV/2015/001 huma annullati. Il-kumplament tar-rikors huwa miċħud. L-Impriża Konġunta Ewropea għall-ITER u l-Iżvilupp tal-Enerġija mill-Fużjoni hija kkundannata għall-ispejjeż, inklużi dawk esposti fil-kuntest tal-proċedura għal miżuri provviżorji. Lingwa tal-kawża: il-Pollakk Talba bbażata fuq l-Artikolu 263 TFUE u intiża għall-annullament, l-ewwel nett tad-deċiżjoni SME(2016) 2851 tal-ECHA, tat-23 ta' Ġunju 2016, li tikkonstata li r-rikorrenti ma jissoddisfawx il-kundizzjonijiet sabiex jibbenefikaw mit-tnaqqis ta' tariffa prevista għall-impriżi medji u li jimponulha dritt amministrattiv, u t-tieni nett, tal-fatturi Nru 10058238 u Nru 10058239 maħruġa mill-ECHA u annessi mad-deċiżjoni SME(2016) 2851 u, it-tielet nett, tad-deċiżjoni MB/43/2014 tal-bord amministrattiv tal-ECHA, tal-4 ta' Ġunju 2015, li temenda d-deċiżjoni MB/D/29/2010, kif emendata bid-deċiżjoni MB/21/2012, dwar il-klassifika ta' servizzi li għalihom għandhom isiru ħlasijiet. Ir-rikors huwa miċħud. Przedsiębiorstwo Energetyki Cieplnej sp. z o.o. hija kkundannata għall-ispejjeż, inkluż dawk relatati mal-proċeduri għal miżuri provviżorji. Lingwa tal-kawża: l-Ispanjol Rikors kontra d-deċiżjoni tal-Ħames Bord tal-Appell tal-EUIPO tat-28 ta' Lulju 2016 (Każ R 1404/2015-5), dwar applikazzjoni għal reġistrazzjoni tas-sinjal figurattiv EL TOFIO El sabor de CANARIAS bħala trade mark tal-Unjoni Ewropea. Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-28 ta' Lulju 2016 (Każ R 1404/2015-5) hija annullata. Il-kumplament tar-rikors huwa miħud. L-EUIPO għandu jbati l-ispejjeż tiegħu kif ukoll dawk sostnuti minn Grupo Ganaderos de Fuerteventura, SL. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tat-23 ta' Ġunju 2016 (Każ R 235/2016-1), dwar proċedimenti ta' oppożizzjoni bejn Jean Patou Worldwide u Emboga. Ir-rikors huwa miċħud. Jean Patou Worldwide Ltd hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ħames Bord tal-Appell tal-EUIPO, tat-3 ta' Novembru 2016 (Każ R 206/2016-5), dwar applikazzjoni għar-reġistrazzjoni tas-sinjal verbali billiger-mietwagen.de bħala trade mark tal-Unjoni Ewropea. Ir-rikors huwa miċħud. SilverTours GmbH hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tal-4 ta' Novembru 2016 (Każ R 538/2016-2), dwar ir-reġistrazzjoni internazzjonali li tindika l-Unjoni Ewropea tat-trade mark verbali iGrill. Ir-rikors huwa miċħud. Weber-Stephen Products LLC huwa kkundannat għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-1 ta' Diċembru 2016 (Każ R 2205/2015–5), dwar applikazzjoni għar-reġistrazzjoni tas-sinjal verbali Fack Ju Göhte bħala trade mark tal-Unjoni Ewropea. Ir-rikors huwa miċħud. Constantin Film Produktion GmbH hija kkundannata għall-ispejjeż. Lingwa tal-kawża: l-Ispanjol Ir-rikors huwa miċħud. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tad-Deċiżjoni ATD/52/2016 tal-ECHA tas-26 ta' Settembru 2016, innotifikata lir-rikorrenti fit-28 ta' Settembru 2016, li permezz tagħha ingħata aċċess parzjali għad-dokumenti mitluba dwar applikazzjoni preċedenti għal aċċess għad-dokumenti mingħand l-ECHA. Ma għadx hemm lok li tingħata deċiżjoni dwar dan ir-rikors. Ma għadx hemm lok li tingħata deċiżjoni dwar it-talba għal intervent tal-Aġenzija Ewropea għall-Mediċini (EMA) L-Aġenzija Ewropea għas-Sustanzi Kimiċi (ECHA) għandha tbati, minbarra l-ispejjeż tagħha, dawk sostnuti minn ArcelorMittal Belval & Differdange SA u minn ThyssenKrupp Steel Europe AG L-EMA għandha tbati l-ispejjeż tagħha relatati mat-talba għal intervent. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tal-11 ta' Jannar 2017 (Każ R 1187/2016-4) dwar proċedimenti ta' oppożizzjoni bejn Novartis u Cristalfarma. It-talba għal sospensjoni mressqa minn Cristalfarma Srl hija miċħuda. Ma hemmx iktar lok li tingħata deċiżjoni fuq ir-rikors. L-Uffiċċju tal-Proprjetà Intellettwali tal-Unjoni Ewropea (EUIPO) huwa kkundannat għall-ispejjeż rispettivi tiegħu kif ukoll dawk sostnuti minn Cristalfarma. Novartis AG għandha tbati l-ispejjeż rispettivi tagħha. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-17 ta' Jannar 2017 (Każ R 872/2016-1), dwar proċedimenti għal dikjarazzjoni ta' invalidità bejn W&O medical esthetics u Fidia farmaceutici. Ir-rikors huwa miċħud. W&O medical esthetics GmbH għandha tbati, minbarra l-ispejjeż tagħha stess, dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO) u minn Fidia farmaceutici SpA. Lingwa tal-kawża: il-Franċiż Talba bbażata fuq l-Artikoli 278 u 279 TFUE u intiża, minn naħa, għas-sospensjoni tal-eżekuzzjoni tad-Deċiżjoni tal-Parlament tal-24 ta' Novembru 2017 li tiċħad l-offerta tar-rikorrenti u li tattribwixxi lil ħames offerenti l-kuntratt relatat ma' kuntratt qafas ta' xogħlijiet ta' impriża ġenerali għall-bini tal-Parlament fi Brussell (il-Belġju) (sejħa għal offerti 06/D 20/2017/M036) u, min-naħa l-oħra, li tobbliga lill-Parlament jipproduċi diversi dokumenti. L-eżekuzzjoni tad-deċiżjoni tal-Parlament Ewropew tal-24 ta' Novembru 2017 li tiċħad l-offerta ta' Strabag Belgium u tattribwixxi lil ħames offerenti l-kuntratt relatat ma' kuntratt qafas ta' xogħlijiet ta' impriża ġenerali għall-bini tal-Parlament fi Brussell (il-Belġju) (sejħa għal offerti 06/D 20/2017/M036) hija sospiża. Il-kumplament tat-talba huwa miċħud. Id-digriet tas-6 ta' Diċembru 2017, Strabag Belgium vs Il-Parlament (T-784/17 R), huwa mħassar. L-ispejjeż huma rriżervati. Lingwa tar-rikors: l-Ispanjol Ir-rikorrenti titlob li l-Qorti Ġenerali jogħġobha: tannulla d-deċiżjonijiet tal-EUIPO li jiċħdu l-oppożizzjoni u l-appell ippreżentati mir-rikorrenti inkonnessjoni mat-trade mark Komunitarja Nru 14 899 223 "Alfrisa" għal prodotti u servizzi fil-klassi 29 u 35; tikkundanna għall-ispejjeż lill-applikant għat-trade marka ikkontestata b'mod konformi mal-Artikolu 85 tar-Regolament dwar it-trade mark tal-Unjoni Ewropea u l-Artikolu 94 tar-Regolament dwar it-trade mark Komunitarja. Ksur tal-Artikolu 8(1)(b), u (5) tar-Reglament Nru 207/2009. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tordna lill-Kummissjoni Ewropea tħallas l-ispejjeż. Insostenn tar-rikors tagħha, ir-rikorrenti tinvoka sitt motivi. L-ewwel motiv ibbażat fuq il-fatt li d-deċiżjoni kkontestata hija vvizzjata minn żball manifest ta' evalwazzjoni ta' fatt u ta' liġi fir-rigward tal-konklużjonijiet li l-operaturi tal-ajruport aġixxew sempliċement bħala "intermedjarji" tar-reġjun ta' Sardegna, u għaldaqstant il-finanzjament li huma pprovdew lir-rikorrenti kien jinvolvi riżorsi tal-Istat u kien imputabbli lill-Istat. It-tieni motiv ibbażat fuq il-fatt li d-deċiżjoni kkontestata hija vvizzjata bi żball manifest ta' evalwazzjoni ta' fatt u ta' liġi fir-rigward tal-konklużjoni li l-finanzjament ipprovdut lir-rikorrenti mill-operaturi tal-ajruport ta vantaġġ indebitu lir-rikorrenti u, b'mod partikolari, fir-rigward tal-konklużjoni li l-Kummissjoni applikat b'mod żbaljat il-prinċipju ta' operatur f'ekonomija tas-suq. It-tielet motiv ibbażat fuq il-fatt li d-deċiżjoni kkontestata hija vvizzjata bi żball manifest ta' evalwazzjoni ta' fatt u ta' liġi fir-rigward tal-konklużjoni li l-finanzjament tal-kumpanniji tal-ajru kkonċernati joħloq distorsjoni jew jhedded li joħloq distorsjoni tal-kompetizzjoni u jaffettwa l-kummerċ bejn l-Istati Membri. Ir-raba' motiv ibbażat fuq il-fatt li d-deċiżjoni kkontestata hija vvizzjata bi żball manifest ta' evalwazzjoni ta' fatt u ta' liġi fir-rigward tal-konklużjoni li l-allegata għajnuna li l-Kummissjoni kkonstatat li ngħatat lir-rikorrenti ma setgħetx tkun approvata bħala li hija kumpatibbli mas-suq intern taħt waħda mid-derogi li jinsabu fl-Artikolu 107(3) TFEU. Il-ħames motiv ibbażat fuq il-fatt li d-deċiżjoni kkontestata hija vvizzjata bi żball manifest ta' evalwazzjoni ta' fatt u ta' liġi sa fejn il-Kummissjoni kisret il-prinċipju ta' ċertezza legali, peress li r-rikorrenti kellha aspettattivi leġittimi li l-arranġamenti tagħha mal-operaturi tal-ajruport ma kinux jinvolvu għajnuna mill-Istat. Is-sitt motiv ibbażat fuq il-fatt li d-deċiżjoni kkontestata hija vvizzjata b'motivazzjoni insuffiċjenti fir-rigward kemm: (a) tal-konklużjoni li l-operaturi tal-ajruport aġixxew sempliċement bħala "intermedjarji" tar-reġjun ta' Sardegna u li għaldaqstant il-finanzjament li huma pprovdew lir-rikorrenti kien jinvolvi riżorsi tal-Istat u kien imputabbli lill-Istat; kif ukoll (b) tal-applikazzjoni tal-prinċipju ta' operatur f'ekonomija tas-suq bl-għan li jiġi stabbilit li r-rikorrenti bbenefikat minn vantaġġ indebitu. Lingwa tar-rikors: il-Franċiż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata inkwantu kkonċediet li t-trade mark tal-Unjoni Ewropea Nru 9 943 135 "Crédit Mutuel" kellha karattru distintiv minħabba l-użu fir-rigward ta' ċerti prodotti fil-klassijiet 9, 35 u 36; tannulla d-deċiżjoni kkontestata inkwantu rrikonoxxiet il-karattru distintiv tat-trade mark tal-Unjoni Ewropea Nru 9 943 135 "Crédit Mutuel" għal ċerti prodotti fil-klassijiet 9, 16, 36, 38, 42 u 45; tikkundanna lill-EUIPO għall-ispejjeż. Ksur tal-Artikolu 52(1)(a) moqri flimkien mal-Artikolu 7(1)(b) u (c) u (3) tar-Regolament Nru 207/2009. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tirrevoka t-trade mark tal-Unjoni Nru 8 121 675 "LITTLE LAMB" għall-inqas għall-"Ħwejjeg" u "Aċċessorji għall-ħwejjeġ" tikkundanna lill-EUIPO għall-ispejjeż. Ksur tal-Artikolu 58(1)(a) u tal-Artikolu 18(1) tar-Regolament 2017/1001. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009; Ksur tal-Artikolu 75 tar-Regolament Nru 207/2009 u tal-Artikolu 296 TFUE dwal l-obbligu ta' motivazzjoni. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tikkundanna lill-Kummissjoni Ewropea tbati l-ispejjeż tar-rikorrenti. Insostenn tar-rikors tagħhom, ir-rikorrenti jinvokaw ħames motivi. L-ewwel motiv, ibbażat fuq l-allegazzjoni li l-Kummissjoni Ewropea ma kellhiex il-kompetenza legali sabiex tadotta r-regolament ikkontestat. It-tieni motiv, ibbażat fuq l-allegazzjoni li l-ftuħ mill-ġdid tal-proċedura magħluqa dwar tipi ta' żraben u l-impożizzjoni retroattiva tad-dazju antidumping skadut mir-regolament ikkontestat: ma huwiex konformi mal-prinċipji ta' protezzjoni tal-aspettattivi leġittimi, ta' ċertezza legali u ta' nonretroattivatà sa fejn ir-rikorrenti huma kkonċernati; u huwa bbażat fuq applikazzjoni żbaljata tal-Artikolu 266 TFEU u użu ħażin ta' poter mill-Kummissjoni Ewropea u jikser l-Artikolu 5(4) TFEU. It-tielet motiv, ibbażat fuq l-allegazzjoni li l-impożizzjoni retroattiva tad-dazju antidumping fuq il-fornituri tar-rikorrenti, bl-esklużjoni ta' rimbors tar-rikorrenti, tikser il-prinċipju ta' nondiskriminazzjoni. Ir-raba' motiv, ibbażat fuq l-allegazzjoni li l-Kummissjoni Ewropea użat ħażin il-poter tagħha fl-evalwazzjoni tal-ekonomija tas-suq u tat-talbiet ta' trattament individwali tal-fornituri tar-rikorrenti sabiex imponiet dazju antidumping retroattiv u kisret il-prinċipju ta' nondiskriminazzjoni; u Il-ħames motiv, ibbażat fuq l-allegazzjoni li l-Kummissjoni Ewropea naqset milli tosserva l-obbligu li jinsab fl-Artikolu 20(5) tar-Regolament bażiku kif ukoll l-obbligu ta' motivazzjoni meħtieġ mill-Artikolu 296 TFEU. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata u tiċħad l-applikazzjoni għal trade mark tal-Unjoni Ewropea għas-servizzi kkontestati; u tikkundanna lill-EUIPO għall-ispejjeż sostnuti mir-rikorrenti minħabba f'dan ir-rikors. Ksur tal-Artikolu 8(1)(b) tar-Regolament Nru 2017/1001. Lingwa tar-rikors: is-Slovakk Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata fuq l-inammissibiltà tar-rikors; tordna lill-konvenut jikkunisidra r-rikors u jagħti deċiżjoni dwaru; tikkundanna lill-konvenut għall-ħlas tal-ispejjeż tal-kawża odjerna sostnuti mir-rikorrent. żball ta' liġi fis-sens tal-Artikolu 57 tar-Regolament Nru 6/2002 u tal-Artikolu 65 tar-Regolament Nru 2245/2002; ksur tad-dritt fundamentali għal smigħ tar-rikorrenti; ksur tal-Artikolu 7 tar-Regolament Nru 6/2002. Lingwa tal-kawża: it-Taljan Ir-rikorrent jitlob li l-Qorti Ġenerali jogħġobha: tannulla skont l-Artikolu 263 TFUE d-deċiżjoni tal-Kunsill adottata fil-marġni tat-3579 laqgħa tal-Kunsill fil-formazzjoni Affarijiet Ġenerali tal-20 ta' Novembru 2017 u li tirrigwarda l-għażla tas-sede l-ġdida tal-Aġenzija Ewropea għall-Mediċini (iktar 'il quddiem l-"EMA"), ippubblikata permezz ta' stqarrija għall-istampa li ma tinkludix ir-rendikont [Outcome of the Council meeting (3579th Council meeting)], l-istqarrija għall-istampa nnifisha, Presse 65. provisional version fil-parti fejn ġie stabbilit li s-sede l-ġdida tal-Aġenzija Ewropea għall-Mediċini tiġi stabbilita f'Amsterdam; tikkundanna lill-Kunsill għall-ispejjeż. Insostenn tar-rikors tiegħu, ir-rikorrent jinvoka tliet motivi. L-ewwel motiv ibbażat fuq użu ħażin ta' poter. F'dan ir-rigward qed jiġi sostnut li l-għan imfittex mill-Kunsill permezz tal-proċedura ta' għażla kien dak li tinstab l-aħjar offerta għall-allokazzjoni mill-ġdid tas-sede tal-EMA fid-dawl tal-kriterji ta' għażla stabbiliti minn qabel. Bil-kontra ta' dan, l-għażla tas-sede l-ġdida tal-EMA permezz ta' tlugħ bix-xorti u mingħajr ebda integrazzjoni tal-investigazzjoni hija f'kuntrast mal-għan, iddikjarat meta ġew stabbiliti r-regoli proċedurali, li tingħażel l-aħjar offerta permezz ta' proċess deċiżjonali trasparenti, abbażi ta' evalwazzjonijiet tekniċi u ta' kriterji speċifiċi ddeterminati minn qabel, u ma tippermettix li jiġi vverifikat in-nuqqas ta' ekwivalenza taż-żewġ kandidaturi ta' Milano u ta' Amsterdam. It-tieni motiv ibbażat fuq ksur tal-prinċipji ta' amministrazzjoni tajba u ta' trasparenza. F'dan ir-rigward qed jiġi sostnut li d-deċiżjoni kkontestata hija llegali sa fejn din hija l-eżitu ta' proċess deċiżjonali li kien ikkaratterizzat minn: (i) l-assenza ta' rekwiżiti formali u ta' metodi intiżi li jiggarantixxu t-trasparenza neċessarja; (ii) in-nuqqas ta' teħid inkunsiderazzjoni xieraq tal-elementi rilevanti fil-kuntest tal-evalwazzjoni inkwistjoni. It-tielet motiv ibbażat fuq ksur tad-deċiżjoni tal-Kunsill tal-1 ta' Novembru 2009, dwar l-adozzjoni tar-regolamenti interni tiegħu, kif ukoll tar-regoli proċedurali tal-31 ta' Ottubru 2017. F'dan ir-rigward qed jiġi sostnut li mill-metodi li kkaratterizzaw l-iżvolġiment tal-votazzjoni u l-eżitu tad-deċiżjoni tal-20 ta' Novembru 2017 jirriżultaw daqstant ieħor motivi ta' illegalità tad-deċiżjoni tal-20 ta' Novembru 2017 minħabba ksur tar-regoli speċifiċi li l-Kunsill kellu jirrispetta. Lingwa tal-kawża: il-Finlandiż Il-President tas-Sitt Awla ordna t-tħassir tal-kawża. Lingwa tal-kawża: it-Taljan Il-President tal-Ewwel Awla ordna t-tħassir tal-kawża. Lingwa tal-kawża: il-Finlandiż Il-President tas-Sitt Awla ordna t-tħassir tal-kawża. Lingwa tal-kawża: l-Ingliż Il-President tad-Disa' Awla ordna t-tħassir tal-kawża.